wickkiey/tamil-wikipedia-markdown huggingface dataset:
# முதலாம் சாபுர்



**முதலாம் சாபூர்** ( *Shapur* ) ஈரானை ஆண்ட சசானிய மன்னர்களில் இரண்டாவது அரசராவார். இவர் மன்னர்களின் மன்னர் என அறியப்பட்டார். இவரது ஆட்சியின் தேதி சர்ச்சைக்குரியது, ஆனால் இவர் பொ.ச.240 முதல் 270 வரை ஆட்சி செய்தார். இவரது தந்தை அர்தசிர் 242 இல் இறக்கும் வரை அவருடன் இணை ஆட்சியாளராக இருந்தார் என்பது பொதுவாக ஒப்புக் கொள்ளப்படுகிறது. இவரது இணை ஆட்சியின் போது, இவர் தனது வருங்கால மனைவி அல்-நதிராவின் செயல்களால் இஸ்லாமிய பாரம்பரியத்தின் படி, அரபு நகரமான ஹத்ராவைக் கைப்பற்றி அழிக்க தனது தந்தைக்கு உதவினார். சாபூர், அர்தசிரின் பேரரசை ஒருங்கிணைத்து விரிவுபடுத்தினார். உரோமைப் பேரரசுக்கு எதிராகப் போர் தொடுத்து, உரோம சிரியா வரை முன்னேறி அதன் நகரங்களான நிசிபிஸ் மற்றும் கார்ஹேயைக் கைப்பற்றினார். 243 ஆம் ஆண்டில் உரோம பேரரசர் மூன்றாம் கோர்டியனால் ( ஆட்சி 238-244 ) ரெசனேப் போரில் தோறக்டிக்கப்பட்டார்.அடுத்த ஆண்டு அவர் மிசிச்சே போரில் வெற்றி பெற்றார். புபுதிய ரோமானிய பேரரசர் பிலிப் அரபு (ஆட்சி. 244-249) ஒரு சாதகமான சமாதான ஒப்பந்தத்தில் கையெழுத்திடும்படி கட்டாயப்படுத்தினார். இது உரோமானியர்களால் "மிகவும் அவமானகரமான ஒப்பந்தமாக கருதப்பட்டது.  
(குதிரையில்) அரேபிய பிலிப்பும் பேரரசர் வலேரியன் ஆகியோருடன் சாபுர்]]
# சாகா (குசான அரசன்)


**சாகா** ( *Shaka* ) பொ.ச.325-345-இல் ஆட்சி செய்த குசானப் பேரரசின் கடைசி ஆட்சியாளர்களில் ஒருவராக இருக்கலாம். இவர் இரண்டாம் வாசுதேவனுக்குப் பிறகு ஆட்சிக்கு வந்திருக்கலாம். இரண்டாம் வாசுதேவனின் நாணயங்கள் 'வாசு' என்று எழுதப்பட்ட அதே இடத்தில், பிராமி எழுத்துமுறையில் சாகாவைப் பற்றி எடுத்துச் செல்லும் குசான தங்கக் காசுகளின் தொகுப்பு ஒன்று கிடைத்துள்ளது. எனவே சாகா என்பது வெளியிடப்பட்ட மன்னனின் பெயர் என்று கருதுவது இயற்கையானது. இந்த நாணயங்கள். சமுத்திரகுப்தரின் புகழ்பெற்ற அலகாபாத் தூண் கல்வெட்டில், அவருக்கு மரியாதை செலுத்திய ஆட்சியாளர்களில் ஒருவராக "தேவபுத்ர சாகி சகான்சாகி சாகா முருண்டா" எனற ஒருவரின் குறிப்பு உள்ளது என்பது இந்தக் கருத்துக்கு மேலும் ஒரு ஆதரவாகும். இந்த சூழலில், சாகா ஒரு தலைப்பாக இருக்கலாம். அது ஒரு பழங்குடியைக் குறிக்கலாம் அல்லது தனிப்பட்ட பெயராகவும் இருக்கலாம். எப்படியிருந்தாலும், இது சாகா நாணயங்களுடன் தொடர்புடையதாகத் தெரிகிறது. துரதிர்ஷ்டவசமாக, அலகாபாத் கல்வெட்டின் தேதி அறியப்படவில்லை. எனவே, சுமார் 4 ஆம் நூற்றாண்டின் மத்தியில் சாகாவுடன் ஒப்பிடலாம் .  

தொல்லியல் ஆய்வாளர் இராபர்ட் கோப்ல், சாகா என்பது ஒரு ஆட்சியாளரின் பெயர் என்று நினைக்கவில்லை. மாறாக, அவர் நாணயங்களை பழங்குடிகள் வெளியிட்டதாக நினைத்தார். ஆனால் மைக்கேல் மிச்சினரும் மேலும் பல அறிஞர்களும் சாகா ஒரு தனிப்பட்ட பெயர் என்று நினைக்கிறார்கள்.  

பல குசான ஆட்சியாளர்கள் தங்கள் நாணயங்களின் பின்புறத்தில் ஓஷோவை (அநேகமாக சிவனின் காளை வாகனம்) பயன்படுத்தியதாக அறியப்பட்டிருந்தாலும், சாகாவின் நாணயங்கள் அனைத்தும் பின்புறத்தில் பெண் கடவுளான அர்தோக்சோ தேவியைக் கொண்டுள்ளன.  

பொ.ச. 78-க்கும் 128-க்கும் இடைப்பட்ட காலத்தில் தொடங்கிய ஒரு வரலாற்று காலத்திற்கு 'சாகா-குசான்' என்ற சொல்லை ஒரு முத்திரையாகப் பயன்படுத்திய ஆதாரங்களும் உள்ளன. இது வட இந்தியாவில் பல அகழ்வாராய்ச்சி செய்யப்பட்ட எச்சங்களுடன் தொடர்புடையது. இது கட்டிட நடவடிக்கைகள் மற்றும் சிவப்பு பளபளப்பான மட்பாண்டங்கள், மட்பாண்ட உருவங்கள் போன்ற கலைப்பொருட்களை வெளிப்படுத்தியது. கண்டுபிடிக்கப்பட்ட எச்சங்கள், தரை மற்றும் கூரைக்கு ஓடுகள் போன்ற அதிநவீன கட்டுமான நடைமுறைகளைக் காட்டியது. சாகா-குசானா தளங்களில் காணப்படும் சில நாணயங்கள் உட்பட பொருட்கள் தில்லியின் பல இடங்களிலும், நஜாப்கருக்கு அருகிலுள்ள ஜாதிக்ரா நஹர் மற்றும் பட்லி கி சாராய்க்கு அருகிலும் கண்டுபிடிக்கப்பட்டன. தொல்பொருள் ஆராய்ச்சியாளர்கள் இது சமகால குடியேற்றங்களுக்கிடையேயான தொடர்பைக் குறிக்கிறது அல்லது இந்த தளங்கள் சாகா-குசானப் பேரரசின் செல்வாக்கின் கீழ் இருந்தன என்று நம்புகின்றனர்.
# கலகாரி திரைப்பட விழா


**கலகாரி திரைப்பட விழா** (*Kalakari Film Festival*) என்பது வளர்ந்து வரும் கலைஞர்கள் மற்றும் சிந்தனையாளர்களுக்கான ஓர் இந்திய நிகழ்வாகும். இந்த விருது நிகழ்ச்சியானது இந்திய துணைக் கண்டம் மற்றும் அதற்கு அப்பால் உள்ளவர்களின் திரைப்படம், இயங்குபடம், காட்சி விளைவுகள் மற்றும் புகைப்படம் எடுத்தல் பிரிவுகளில் வெளிப்படும் திறமைகளைப் பாராட்டுகிறது. இரிசி நிகம் நிறுவிய இந்த விருது வழங்கும் நிகழ்ச்சி உலகம் முழுவதும் உள்ள மாணவர்கள், தொழில் வல்லுநர்கள் மற்றும் புகைப்படக் கலைஞர்களுக்கும் பொதுவாகத் திறந்திருக்கும். மத்தியப் பிரதேசத்தின் தேவாசு நகரில் ஆண்டுதோறும் கலகாரி திரைப்பட விழா நடைபெறுகிறது.
# யுதிஷ்டிரன் (ஹூன அரசன்)



**யுதிஷ்டிரன்** (*Yudhishthira*) வரலாற்றாளார் அத்ரேயி பிஸ்வாஸ் செய்த புனரமைப்பின் படி, காஷ்மீரின் கடைசி அல்கோன் ஹுன ஆட்சியாளராக இவர் முன்மொழியப்பட்டார். புராணங்களிலும், இராஜதரங்கிணியிலும் கொடுக்கப்பட்டுள்ள ஹூன மன்னர்களின் பட்டியல்களில் இருந்து இவர் தற்காலிக அடையாளம் காணப்பட்டுள்ளார்.  
## பின்னணி
முதலாம் யுதிஷ்டிரனின் பெயர் இராஜதரங்கிணியின் முதல் மற்றும் மூன்றாவது புத்தகத்தில் இரண்டு முறை குறிப்பிடப்பட்டுள்ளது. மேலும் பிஸ்வாஸ் இரண்டையும் ஒன்றாகவே கருதுகிறார். இராஜதரங்கிணி இவரை அல்கோன் ஹுன ஆட்சியாளர் இரண்டாம் தோரமணனின் (நரேந்திராதித்ய கிங்கிலன்) என்ற ஆட்சியாளரின் மகன் என்று விவரிக்கிறது. இந்த அடையாளத்தின்படி, முதலாம் யுதிஷ்டிரர் தனது தந்தைக்கு அடுத்தபடியாக சுமார் 633 ஆம் முதல் 657இல் கார்கோடா வம்சத்தின் பிரதாபதித்தியனால் அகற்றப்படுவதற்கு முன்பு வரை 40 ஆண்டுகள் வரை ஆட்சி செய்திருப்பார்(அல்லது 24 ஆண்டுகள் ). யுதிஷ்டிரனுக்கு சிறிய கண்கள் இருந்ததால் "அந்த-யுதிஷ்டிரன்" என்று செல்லப்பெயர் பெற்றதாக கூறப்படுகிறது. யுதிஷ்டிரனின் இறுதி ஆட்சி மற்றும் ஹூண சுதந்திர ஆட்சியின் முடிவுடன், காபுல் மற்றும் காந்தாரத்தில் சுமார் 666 பொச.இல் துர்க் ஷாஹிகள் போன்ற புதிய அரசுகள் எழுந்தன.  

முதலாம் யுதிஷ்டிரனுக்கு நேரடியான வரலாற்றுச் சான்றுகள் எதுவும் இல்லை.
# 4-குளோரோபியூட்டைரோநைட்ரைல்



**4-குளோரோபியூட்டைரோநைட்ரைல்** (*4-Chlorobutyronitrile*) C<sub>4</sub>H<sub>6</sub>ClN என்ற மூலக்கூற்று வாய்ப்பாட்டால் விவரிக்கப்படுகிறது. கரிம வேதியியல் சேர்மமான இதில் குளோரோ மற்றும் சயனோ வேதி வினைக்குழுக்கள் இரண்டும் இடம்பெற்றுள்ளன. நிறமற்ற நீர்மமாகக் காணப்படும் 4-குளோரோபியூட்டைரோநைட்ரைல் இருசெயல்களில் ஈடுபடும் ஒரு மூலக்கூறு ஆகும். சோடியம் சயனைடுடன் 1-புரோமோ-3-குளோரோபுரோப்பேனைச் சேர்த்து வினைபுரியச் செய்தால் 4-குளோரோபியூட்டைரோநைட்ரைல் உருவாகிறது.  

பஃப்ளோமெடில், பசுபிரோன் போன்ற மருந்துகளை தயாரிக்க உதவும் முன்னோடிச் சேர்மமாக 4-குளோரோபியூட்டைரோநைட்ரைல் பயன்படுகிறது.  

4-குளோரோபியூட்டைரோநைட்ரைலலுடன் நீர்ம அமோனியாவில் கரைந்த சோடியம் அமைடைச் சேர்த்து வினைபுரியச் செய்தால் வளையபுரோப்பைல் சயனைடு உருவாகிறது.
# மூவல்லைலமீன்



**மூவல்லைலமீன்** (*Triallylamine*) N(CH<sub>2</sub>CH=CH<sub>2</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற நீர்மமாகக் காணப்படும் இது அமோனியாவின் நெடியைக் கொண்டுள்ளது. ஒரு மூவிணைய அமீனும்மூன்று ஆல்க்கீன் குழுக்களும் இச்சேர்மத்தில் இடம்பெற்றுள்ளன. அல்லைல் குளோரைடுடன் அமோனியாவைச் சேர்த்து வினைபுரியச் செய்தால் மூவல்லைலமீன் உருவாகிறது. மோனோ அல்லைலமீன், ஈரல்லைலமீன் போன்றவையும் இதே தயாரிப்பு முறையிலேயே தயாரிக்கப்படுகின்றன.  

அல்லைலமீன்கள் குறிப்பாக பலவீனமான α-CH பிணைப்புகளைக் கொண்டுள்ளன. இவற்றின் பிணைப்பாற்றல் 80 கிலோகலோரி/மோல் என்ற அளவில் உள்ளன.  
## தொடர்புடைய சேர்மம்
- அல்லைலமீன்
# பாணர் (குந்தாபுரா)

**பாணர்** (ஒருமையில் **பாணா** என்று அழைக்கப்படுகின்றனர்) என்பவர்கள், இந்தியாவின், கருநாடகா மாநிலத்தில் , உடுப்பி மாவட்டம், குந்தபுரா வட்டத்தில் வாழும் ஓர் இனக்குழுவினர் ஆவர். கருநாடக அரசாங்கத்தால், பாணர்கள் பட்டியல் சாதியாக வகைப்படுத்தப்பட்டுள்ளனர்.  

இவர்கள் கன்னடம் பேசுபவர்கள். மேலும் இவர்களின் தாய்மொழியான கன்னடத்திலும், துளு மொழிகளிலும் பாடல் (நாட்டுப்புற பாடல்கள்) *பாடுவதில்* நிபுணத்துவம் பெற்றவர்கள்.  

## சிக்கு வழிபாடு
கடலோர மாவட்டங்களில் உள்ள எளிய மக்களால் பரவலாக நம்பப்படும் மற்றும் பிரார்த்தனை செய்யப்படும் (ஆவிகள்) நடனத்துடன் இணைந்த நாட்டுப்புற பாடல்களை பாடுவதன் மூலம், ஆவிகளின் குழுவான *சிக்குவுக்கு* செய்யப்படும் சமய வழிபாட்டை நிகழ்த்துவதில் பாணர் சமூகம் நிபுணத்துவம் பெற்றது. கன்னட மொழியில் பாணர் சமூகம் பாடும் பாடல்கள் பொதுவாக துளு மொழியின் சிறி பதன பாடல்களுடன் தொடர்புடையவை. இவர்கள் *பூத நிருத்யா*வையும் செய்கிறார்கள், அது தோராயமாக "நேமோஸ்தவா/தையம்" என்றும் விளக்கப்படுகிறது.  இது தமிழ்நாடு மற்றும் கேரளாவில் உள்ள பாணர் சமூகத்தால் நிகழ்த்தப்படும் "ஆன்மீக நடனம்" போன்றது. தமிழ்நாட்டின், சங்க இலக்கியங்களில் குறிப்பிடப்பட்டுள்ள, "பாணர்" சமூகத்தைச் சேர்ந்த பெண்கள் மற்றும் நடனக் கலைஞர்கள் 'விறலியர்' என்று அழைக்கப்பட்டனர்.
# பில் கோல்சன்


**பில் கோல்சன்** என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு கதாபாத்திரம் ஆகும். இந்த கதாப்பாத்திரத்தை கிறிஸ்டோபர் யோஸ்டு, மாத் பிராக்சன் மற்றும் கலென் பன் ஆகியோர் இணைந்து உருவாக்கினார்கள். இவரின் முதல் தோற்றம் ஏப்ரல் 2012 இல் வெளியான 'பாட்டிலே இஸ்கேர்ஸ் #6' என்ற கதையின் மூலம் தோற்றுவிக்கப்பட்டது.  

இந்த கதாபாத்திரத்திற்கு உயிர் கொடுக்கும் விதமாக நடிகர் கிளார்க் கிரெக் என்பவர் மார்வெல் திரைப் பிரபஞ்ச ஊடக உரிமையில் கீழ் வெளியான திரைப்படங்களில் நடித்துள்ளார். இந்த கதாபாத்திரம் ஷீல்ட் என்ற உளவு நிறுவனத்தின் உயர் பதவியில் உள்ள உறுப்பினராகவும் மற்றும் நிக் ப்யூரியின் பங்குதாராகவும் சித்தரிக்கப்பட்டுள்ளார்.  

இவர் "இன்ஃபினிட்டி சாகா"வில் ஒரு மைய நபராக இருந்தார், அத்துடன் ஐந்து படங்கள், இரண்டு தொலைக்காட்சித் தொடர்கள், ஒரு டிஜிட்டல் தொடர் மற்றும் இரண்டு மார்வெல் ஒன்-சாட்களில் தோன்றினார், குறிப்பாக தி அவேஞ்சர்ஸ் (2012) மற்றும் ஏஜென்ட்ஸ் ஒப் ஷீல்ட் (2013–2020). இவரின் கதாபாத்திரம் மார்வெல் திரைப் பிரபஞ்சத்தில் இருந்து கோல்சனின் பல பதிப்புகள் தோன்றின, குறிப்பாக ஷீல்ட் இன் நேரடி தொடரிலும் மற்றும் வாட் இப்...? (2021) என்ற இயங்கு படத்தொடரிலும் நடித்துள்ளார்.
# தீப்தி ஓம்செரி பல்லா

**தீப்தி ஓம்செரி பல்லா** (*Deepti Omchery Bhalla*) இந்தியாவைச் சேர்ந்த ஒரு கலைஞர் ஆவார். பாடுவதிலும் நடனத்திலும் பல்துறை திறன் கொண்டவராக தனித்தன்மையுடன் அறியப்படுகிறார். இந்த திறன்களை கர்நாடக இசைப் பாடகரான தாயார் லீலா ஓம்செரி மூலம் தீப்தி பயிற்சி பெற்றார். தீப்தி ஓம்செரி பல்லா மோகினியாட்டத்தின் முன்னணி விரிவுரையாளராக புகழ் பெற்றுள்ளார். மோகினியாட்டம் இந்திய மாநிலமான கேரளாவின் பாரம்பரிய நடன வடிவமாகும். பெண்களுக்கான தனித்துவமான இம்மோகினி ஆட்டத்தை கலாமண்டலம் கல்யாணிகுட்டி அம்மாவிடம்  
தீப்தி கற்றுக் கொண்டார். தில்லி பல்கலைக்கழகத்தின் இசை மற்றும் நுண்கலை பீடத்தில் கர்நாடக இசையில் தீப்தி பேராசிரியராக உள்ளார். 2007 ஆம் ஆண்டு தீப்திக்கு சங்கீத நாடக அகாதமி விருது வழங்கப்பட்டது.  

## இதையும் காண்க
- கலாமண்டலம் கல்யாணிகுட்டி அம்மா
# அருண் குமார் (உ. பி. அரசியல்வாதி)


**அருண் குமார்** (*Arun Kumar*) என்பவர் இந்திய மருத்துவர், அரசியல்வாதி மற்றும் உத்தரப் பிரதேச சட்டமன்ற உறுப்பினர் ஆவார். இவர் உத்தரப்பிரதேசத்தின் பரேலி தொகுதி சட்டமன்ற உறுப்பினராக உள்ளார். இவர் பாரதிய ஜனதா கட்சியின் உறுப்பினராக உள்ளார்.  

## ஆரம்ப வாழ்க்கை மற்றும் கல்வி
அருண்குமார் பரேலி மாவட்டத்தில் பிறந்தார். இவர் மன்னர் ஜோர்ஜ் மருத்துவப் பல்கலைக்கழகத்தில் இளநிலை மருத்துவ பட்டம் பெற்றார்.  

## அரசியல் வாழ்க்கை
2012 மற்றும் 2017 ஆகிய ஆண்டுகளில் நடைபெற்ற தேர்தலில் பரேலி சட்ட மன்ற உறுப்பினராக இருந்த அருண்குமார் மீண்டும் பரேலி தொகுதியில் 2022 உத்தரப்பிரதேச சட்டமன்றத் தேர்தலில் பாரதிய ஜனதா கட்சியின் வேட்பாளராகப் போட்டியிட்டு மூன்றாம் முறையாகச் சட்டமன்ற உறுப்பினராகத் தேர்ந்தெடுக்கப்பட்டுள்ளார்.  

## வகித்தப் பதவிகள்
| 01 | 2012 | 2017 | உறுப்பினர், 16வது சட்டமன்ற உறுப்பினர் |
| --- | --- | --- | --- |
| 02 | 2017 | 2022 | உறுப்பினர், 17வது சட்டமன்ற உறுப்பினர் |
| 03 | 2022 | பதவியில் | உறுப்பினர், 18வது சட்டமன்ற உறுப்பினர் |

## மேலும் பார்க்கவும்

- உத்தரபிரதேச சட்டமன்றம்
# பால கிருஷ்ண ஆனந்த்


**பால கிருஷ்ண ஆனந்த்** (*Bal Krishan Anand*)(1917-2007) என்பவர் இந்திய உடலியங்கியல் மற்றும் மருந்தியல் நிபுணர் ஆவார். இவர் 1951-ல் ஐப்போத்தலாமசு குறித்த ஆய்விற்காக நன்கு அறியப்பெற்றார். இவர் இந்தியாவில் நவீன நரம்பியல் இயற்பியலின் நிறுவனராகக் கருதப்படுகிறார்.  

## இளமை & கல்வி
இவர் லாகூரில் 1917-ல் பிறந்தார். இவரது இயற்பெயர் பால கிருஷ்ண ஆனந்த் என்பதாகும் இவர் 1940-ல் மன்னர் ஜோர்ஜ் மருத்துவக் கல்லூரியில் மருத்துவ பட்டம் பெற்றார். பின்னர் 1948-ல் முதுநிலை மருத்துவ பட்டமும் பெற்றார்.  

## மருத்துவ பணி
ஆனந்து 1949-ல் லேடி ஹார்டிங் மருத்துவக் கல்லூரியில் உடலியல் பேராசிரியராக பணியில் சேர்ந்தார்.  

1950-ல் ராக்பெல்லர் அறக்கட்டளையின் உறுப்பினராக யேல் பல்கலைக்கழகத்திற்குச் சென்று ஜான் ப்ரோபெக்குடன் பணியாற்றினார். 1951-ல் தங்கள் ஆராய்ச்சி முடிவுகளை வெளியிட்டனர். இவர் 1952-ல் இந்தியா திரும்பி, லேடி ஹார்டிங் மருத்துவக் கல்லூரியில் தனது ஆராய்ச்சியைத் தொடர்ந்தார்.  

1956ஆம் ஆண்டு அனைத்திந்திய மருத்துவ அறிவியல் கழகத்தில் உடலியல் துறையில் பேராசிரியராகச் சேர்ந்தார். இளநிலை மருத்துவம் மற்றும் முதுநிலை மாணவர்களுக்கான கல்வி வழிகாட்டுதல்களுக்கான பேராசிரியராகச் சிறப்பாகப் பணியாற்றினார். பின்னர் இந்நிறுவனத்தின் முதல்வராகப் பதவி உயர்வுப் பெற்றார்.  

1982-ல் ஷெர்-இ-காஷ்மீர் மருத்துவ அறிவியல் கழகத்தை நிறுவுவதில் முக்கியப் பங்காற்றினார்.  

## நூல் பட்டியல்

- பி.கே.ஆனந்த் மற்றும் ஜே.ஆர்.ப்ரோபெக்: எலிகள் மற்றும் பூனைகளில் உணவு உட்கொள்ளுதலில் ஐப்போதாலமிசின் கட்டுப்பாடு. யேல் உயிரியல் மருத்துவ ஆய்விதழ், 24:123-40, 1951.
- பி.கே.ஆனந்த் மற்றும் எஸ். துவா: பிட்யூட்டரி அட்ரினோகார்டிகல் பதிலில் ஹைபோதாலமிக் ஈடுபாடு. உடலியல் ஆய்விதழ், I955. I27, I53-I56.
- பி.கே.ஆனந்த் மற்றும் எஸ். துவா: லிம்பிக் அமைப்பின் (உள்ளுறுப்பு மூளை) மின் தூண்டுதலால் தூண்டப்பட்ட சுற்றோட்ட மற்றும் சுவாச மாற்றங்கள். நியூரோபிசியாலஜி ஆய்விதழ், 19: 393-400, 1956.
- பி.கே.ஆனந்த், எஸ்.துவா மற்றும் பல்தேவ் சிங். இரத்த வேதியியல், எலக்ட்ரோ என்செபலோகிராபி மற்றும் மருத்துவ நரம்பியல் இயற்பியல் ஆகியவற்றில் ஏற்படும் மாற்றங்களின் விளைவின் கீழ் ஹைபோதாலமிக் உணவூட்ட மையங்களின் மின் செயல்பாடு. தொகுதி 13, வெளியீடு 1, பிப்ரவரி 1961, பக்கங்கள் 54–59.
- பி.கே.ஆனந்த், ஜி.எஸ்.சினா மற்றும் பல்தேவ் சிங். ஹைபோதாலமிக் "ஊட்ட மையங்கள்" செயல்பாட்டில் குளுக்கோஸின் விளைவு. அறிவியல் 2 நவம்பர் 1962: தொகுதி. 138. எண். 3540, பக். 597 – 598.

## விருதுகள்
- மருத்துவ அறிவியலில் அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசு-1963.
- பத்மசிறீ விருது.இந்திய அரசு-1969
- தேசிய மருத்துவ அறிவியல் கழகம், இந்திய தேசிய அறிவியல் கழகம் மற்றும் இந்திய அறிவியல் கழகம். உறுப்பினர்.
- இந்திய மருத்துவ கழகம். 1984 மரு. பி. சி. ராய். விருது.
# கம்ருல் இசுலாம் (மருத்துவர்)



**கம்ருல் இசுலாம்** (**Kamrul Islam)** வங்காள தேசத்தைச் சேர்ந்த ஒரு மருத்துவர் ஆவார், மருத்துவத் துறையில் சிறந்த பங்களிப்பிற்காக 2022 ஆம் ஆண்டிற்கான வங்கதேச அரசு வழங்கும் சுதந்திர விருதை வென்றார்.  
## வாழ்க்கைக் குறிப்பு
கம்ருல் இசுலாமின் தந்தை அமினுல் இசுலாம் பாப்னா கரும்பு ஆராய்ச்சி மையத்தில் வேளாண் விஞ்ஞானியாக பணிபுரிந்தார். நான்கு உடன்பிறப்புகள் கொண்ட குடும்பத்தில் கம்ருல் இரண்டாவது நபர் ஆவார். 1980 ஆம் ஆண்டில் சந்திரபிரபா வித்யாபீடத்தில், பாப்னாவில் தனது இடைநிலைக் கல்வியை முடித்தார். தகுதிப் பட்டியலில் 15 வது இடத்தைப் பிடித்தார். பின்னர் 1982 ஆம் ஆண்டு டாக்கா கல்லூரியில் மேல்நிலைப் படிப்பை முடித்தார். டாக்கா மருத்துவக் கல்லூரியில் மருத்துவத்தில் இளநிலை பட்டம் பெற்றார். பின்னர் உயர் கல்விக்காக எடின்பரோ சென்று அங்குள்ள ராயல் அறுவைச் சிகிச்சையாளர் கல்லூரியில் அறுவை மருத்துவம் பயின்றார். 1993 இல் வங்கதேச குடிமைத் தேர்வு எழுதி சுகாதாரப் பணியில் சேர்ந்தார். தேசிய சிறுநீரக நோய்கள் மற்றும் சிறுநீரக மருத்துவமனையில் உதவி பேராசிரியராகவும் பணியாற்றினார். 2007 ஆம் ஆண்டில், முதன்முறையாக வெற்றிகரமாக சிறுநீரக மாற்று அறுவை சிகிச்சை செய்தார். 2011 ஆம் ஆண்டு அரசுப் பணியில் இருந்து விலகி சி.கே.டி மருத்துவமனை என அழைக்கப்படும் நாள்பட்ட சிறுநீரக நோய் மருத்துவமனையை நிறுவினார். இவருக்கு 3 மகள்கள் உள்ளனர்.  

## விருது
- சுதந்திர விருது (2022)
# கொண்டைக் கரந்தை



**கொண்டைக் கரந்தை** (*Sphaeranthus indicus*) என்பது ஸ்பேராந்தஸ் பேரினத்தைச் சேர்ந்த ஒரு பூக்கும் தாவரமாகும். இது வடக்கு ஆஸ்திரேலியாவிலிருந்து இந்தோமலேயா முழுவதும் பரவியுள்ளது. இந்த தாவரம் அதன் ஆரோக்கியத்தை மேம்படுத்தும் பண்புகளுக்காக ஆய்வு செய்யப்பட்டுள்ளது, முதன்மையாக அழற்சி எதிர்ப்பு பண்புக்காக ஆய்வு செய்யப்பட்டுள்ளது.  

*கொண்டைக் கரந்தையானது* கால்-கை வலிப்பு, மனநோய், ஒற்றத் தலைவலி, மஞ்சள் காமாலை, ஹெபடோபதி, நீரிழிவு, தொழுநோய், காய்ச்சல், பெக்டோரால்ஜியா, இருமல், இரைப்பை, குடலிறக்கம், மூல நோய், குடற்புழு நோய்கள், தோல் நோய்கள் போன்ற பல்வேறு நிலைகளில் *ஆயுர்வேத* மருத்துவ முறைகளில் (Asteraceae) பரவலாகப் பயன்படுத்தப்படுகிறது. கொண்டைக் கரந்தை காணப்படும் வெவ்வேறு பகுதிகளில் வெவ்வேறு பொதுவான பெயர்களால் அறியப்படுகிறது.
# பெரும்புழா


**பெரும்புழா** ( *Perumpuzha* ) என்பது இந்தியாவின் கேரளாவின் கொல்லம் மாவட்டத்திலுள்ள ஒரு சிறிய புறநகர் பகுதியாகும். இந்த சந்திப்பு கொட்டியம்- குந்தரா & கொல்லம் - வெளியம் சாலைகள் சந்திக்கும் இடமாகும். இது கொல்லம் நகரத்திலிருந்து சுமார் 16 கி.மீ. தொலைவில் உள்ளது. சந்திப்பிற்கு அருகில் பெரும்புழா சந்தை என்ற சந்தை உள்ளது. சந்த்ப்பிலிருந்து வடக்கு நோக்கி மூன்று நிமிட நடைப்பயணத்தில் ஒரு முந்திரி தொழிற்சாலை உள்ளது. முன்பு இது டால்மியா நிர்வாகத்தின் கீழ் இருந்தது. அந்த நிறுவனத்தின் உள்ளூர் பெயர் 'சாய்ப்பின்டே கம்பெனி' என்பதாகும். ஆனால் இப்போது அது கேபெக்ஸ் (கேரள அரசின் கீழ்) கீழ் உள்ளது.
# மலேசியாவின் சிறந்த விளையாட்டு வீரர் விருது



**மலேசியாவின் சிறந்த விளையாட்டு வீரர் விருது** (ஆங்கிலம்: *Anugerah Sukan Negara for Sportsman of the Year*) என்பது ஒவ்வோர் ஆண்டும் மலேசியாவின் மிகச் சிறந்த ஆண் விளையாட்டாளர்களுக்கு வழங்கப்படும் மிக உயரிய விளையாட்டு விருது ஆகும்.  

1966-ஆம் ஆண்டில் இருந்து, மலேசிய தேசிய விளையாட்டு மன்றம் (மலாய்: *Majlis Sukan Negara Malaysia*; ஆங்கிலம்: *National Sports Council of Malaysia*) இந்த விருதை வழங்கி வருகிறது.  

விளையாட்டு உலகில் குறிப்பிடத்தக்கச் சிறந்த விளையாட்டு சாதனைகளைப் படைத்த மலேசிய விளையாட்டாளர்களுக்கு இந்த விருது வழங்கப் படுகிறது.  

### விருதுகளின் வகைகள்

- ஆண்டின் தேசிய விளையாட்டு வீரர் *(National Sportsman of the Year)*
- ஆண்டின் தேசிய விளையாட்டு வீராங்கனை *(National Sportswoman of the Year)*
- ஆண்டின் தேசிய ஆண்கள் அணி *(National Men's Team of the Year)*
- ஆண்டின் தேசிய மகளிர் அணி *(National Women's Team of the Year)*
- ஆண்டின் தேசிய பாரா ஒலிம்பியன் விளையாட்டு வீரர் *(National Paralympian Sportsman of the Year)*
- ஆண்டின் தேசிய பாரா ஒலிம்பியன் விளையாட்டு வீராங்கனை *(National Paralympian Sportswoman of the Year)*
- ஆண்டின் தேசிய ஆண்கள் பயிற்சியாளர் *(National Men's Coach of the Year)*
- ஆண்டின் தேசிய மகளிர் பயிற்சியாளர் *(National Women's Coach of the Year)*
- விளையாட்டு தலைமைத்துவ விருது *(Sport Leadership Award)*
- விளையாட்டு ஆளுமை விருது *(Sport Personality Award)*
- சிறப்பு விருது *(Special Award)*
- குழு அணி விருது *(Team Malaysia Award)*
# சிசியோன்


**சிசியோன்** (*Sicyon* அல்லது *Sikyon*, ) என்பது ஒரு பண்டைய கிரேக்க நகர அரசாகும். இது கொரிந்திற்கும் அக்கேயாவிற்கும் இடையில் வடக்கு பெலோபொனேசியாவில் அமைந்துள்ளது. இது இன்றைய கொரிந்தியாவின் பிராந்திய அலகு ஆகும். டிரோஜன் போரின் போது இங்கு ஒரு பண்டைய முடியாட்சி நிலவியது. செவ்வியல் காலத்தில் நகரம் பல சர்வாதிகாரிகளால் ஆளப்பட்டது. கிமு 3 ஆம் நூற்றாண்டில் சனநாயக ஆட்சி உருவானது. சிசியோன் அதன் பண்டைய கிரேக்க கலைக்கும், அதன் பங்களிப்புகளுக்காகவும் கொண்டாடப்பட்டது. பல பிரபலமான ஓவியர்கள் மற்றும் சிற்பிகளை உருவாக்கியது. எலனிஸ்டிக் காலங்களில் இது அச்செயன் கூட்டணியின் தலைவரான சிசியோனின் அராடசின் பிறப்பிடமாக இருந்தது.
# அகர்னானியா


**அகார்னானியா** என்பது மேற்கு-நடு கிரேக்கத்தின் ஒரு பகுதி ஆகும். இது அயோனியன் கடலோரத்தில், ஏட்டோலியாவுக்கு மேற்கே, அச்செலஸ் ஆற்றை எல்லையாக கொண்டுள்ளது. மேலும் இது கொரிந்து வளைகுடாவின் நுழைவாயில்போல கலிடன் வளைகுடாவின் வடக்கே அமைந்துள்ளது. இன்று இது ஏட்டோலியா-அகார்னானியாவின் பிராந்திய அலகின் மேற்குப் பகுதியாக உள்ளது. இதன் பண்டைய காலத்தலை தலைநகரமும், முக்கிய நகரமாக ஸ்ட்ராடோஸ் இருந்தது. கொரிந்தியன் வளைகுடாவின் அகர்னானியாவின் வடக்கு பகுதி எபிரஸ் பகுதியின் ஒரு பகுதியாக கருதப்பட்டது.  

கிரேக்கத் தொன்மவியலில் அகர்னானியாவின் அடித்தளம் என்று பாரம்பரியமாக அல்க்மேயோனின் மகன் அகர்னன் என்று கூறப்பட்டது.
# பெரகத் வர்கீசு பெஞ்சமின்

**பெரகத் வர்கீசு பெஞ்சமின்** (*Perakath Verghese Benjamin*) என்பவர் இந்திய மருத்துவர் மற்றும் மருத்துவ எழுத்தாளர் ஆவார். இவர் தென்னிந்திய மாநிலமான கேரளாவில் செயின்ட் தாமஸ் கிறிஸ்தவ குடும்பத்தில் பிறந்தவர். பெஞ்சமின் இந்திய அரசாங்கத்தின் முன்னாள் காசநோய் ஆலோசகர் மற்றும் இந்தியக் காசநோய் சங்கத்தின் தொழில்நுட்ப ஆலோசகர் ஆவார். *இந்தியன் ஜர்னல் ஆஃப்* *டியூபர்குலோசிசு* நிறுவன ஆசிரியராகவும் பணியாற்றி உள்ளார். சுதந்திரத்திற்குப் பிந்தைய காலத்தில் காசநோய்க்கு எதிரான போராட்டத்தில் இந்திய அரசின் முயற்சிகளை, *இந்தியாவின் காசநோய்க்கு எதிரான போராட்டம் - 1956* என்ற புத்தகத்தில் விவரித்துள்ளார். இந்திய அரசு 1955ஆம் ஆண்டு மருத்துவத் துறையில் இவர் ஆற்றிய பங்களிப்பிற்காக பத்மசிறீ விருதை வழங்கி கௌரவித்தது. கேரள மாநிலத்திலிருந்து இந்த விருதை வென்ற முதல் நபர் இவர்தான்.  

## மேலும் பார்க்கவும்
- காச நோய்
# பொம்மை நூலகம்



**பொம்மை நூலகம்** (*Toy library*) பொம்மைகள், புதிர்கள் மற்றும் சில விளையாட்டுகளை வாடகைக்குக் கொடுக்கிறது. ஒரு வாடகைக் கடையாகவோ அல்லது குடும்ப வளத் திட்டத்தின் வடிவமாகவோ இந்நூலகம் செயல்படுகிறது. பொம்மை நூலகங்கள் குடும்பங்களுக்கான விளையாட்டு அமர்வுகள் மற்றும் வெவ்வேறு நிலைகளில் குழந்தைகளுக்கு அவர்களின் வளர்ச்சிக்குப் பொருத்தமான பல வகையான பொம்மைகளை வழங்குகின்றன. பொம்மை நூலகங்கள் ஒவ்வொரு வாரமும் அல்லது இரண்டு வாரத்திற்கு ஒருமுறை குழந்தைகளுக்கு புதிய பொம்மைகளை வழங்குகின்றன. பெற்றோரின் பணத்தை மிச்சப்படுத்துகின்றன. குழந்தைகளை சலிப்படையாமல் வைத்திருக்கின்றன. பிரெஞ்சு மொழி பேசும் நாட்டில் இப்பொம்மை நூலகங்கள் பிரபலமாக உள்ளன. அங்கு பொம்மை நூலகங்கள் லூடோதிக்கியூசு என்று அழைக்கப்படுகின்றன.  

## வரலாறு
லாசு ஏஞ்சல்சு நகரத்தில் ஒரு பொம்மை நூலகம் நிறுவப்பட்டதன் மூலம், பொம்மை நூலகங்கள் குறைந்தது 1935 ஆம் ஆண்டு முதல் இருந்து வருகின்றன. 1960 ஆம் ஆண்டுகள் மற்றும் 1970 ஆம் ஆண்டுகளில் அமெரிக்காவில் எட் இசுட்டார்ட்டு எனப்படும் குழந்தைக் கல்வி திட்டம் மற்றும் பிற சட்டங்கள் நிறைவேற்றப்பட்டதன் மூலம் இந்த சிந்தனை மீண்டும் வெளிப்பட்டு பிரபலமடைந்தது.  

இலெக்கோடெக் என்பது சிறப்புத் தேவைகள் உள்ள குழந்தைகளின் மீது குறிப்பிட்ட கவனம் செலுத்தும் ஒரு பொம்மை மற்றும் விளையாட்டு நூலகம் ஆகும். தொழில்நுட்ப உலகிற்கு ஏற்றவாறு, உலகின் பல்வேறு பகுதிகளில் நிகழ்நேர பொம்மைகள் மற்றும் விளையாட்டு நூலகங்கள் வருகின்றன.
# போசிஸ் (பண்டைய பிராந்தியம்)



**போசிஸ்** (*Phocis*) என்பது தெல்பியை உள்ளடக்கிய பண்டைய கிரேக்கத்தின் நடுப் பகுதியில் உள்ள ஒரு பழங்கால பகுதியாகும். போசிஸ் என்று அழைக்கப்படும் தற்போதைய நிர்வாக அலகானது, பண்டைய பிராந்தியத்தின் பெயரைக்கொண்டு இடப்பட்டது. என்றாலும் நவீன பிராந்தியம் பண்டைய பிராந்தியத்தை விட கணிசமாக பெரியதாகும்.  

புவிசார் அரசியல் ரீதியாக, போசிஸ் போசியன்களின் நாடு. அவர்கள் பண்டைய கிரேக்கத்தின் மூன்று முக்கிய பேச்சுவழக்குகளில் ஒன்றான டோரிக் கிரேக்க பேச்சுவழக்கைக் கொண்டிருந்தனர். அவை நடு கிரேக்கத்தின் பல சிறிய மலை அரசுகளில் ஒன்றாகும், அதன் பேச்சுவழக்குகள் வடமேற்கு டோரிக் என வகைப்படுத்தப்பட்டுள்ளது.  

கிரேக்க இரும்பு காலத்தின் தொடக்கத்தில் பைலோஸ் மற்றும் பிற தெற்கு கிரேக்க கோட்டைகளை எரித்து, பெலோபொன்னேசியாவின் கட்டுப்பாட்டைக் கைப்பற்றவும் டோரியன்கள் கொரிந்து வளைகுடாவைக் கடந்து தங்கள் பிராந்தியத்தில் இருந்து வந்தனர். வளைகுடாவின் வடக்கு மற்றும் தெற்கில் உள்ள டோரியன்களின் இரு குழுக்களின் பேச்சுவழக்குகள் பின்னர் வேறுபடத் தொடங்கின. போசிசைச் சுற்றியுள்ள அரசுகளில் ஒன்று செவ்வ்வியல் காலங்களில் டோரிஸ் என்று அழைக்கப்பட்டது.  

## நிலவியல்
பண்டைய போசிஸ் சுமார் 1,619 சதுர கிலோமீட்டர் பரப்பளவு கொண்டது ஆகும். அதன் மேற்கில் ஓசோலியன் லோக்ரிஸ் மற்றும் டோரிசும், வடக்கே ஓபன்டியன் லோக்ரிசும், கிழக்கில் போயோட்டியாவும், தெற்கில் கொரிந்து வளைகுடா ஆகியவற்றை எல்லைகளாக கொண்டிருந்தது. பர்னாசஸ் 2,459 மீ (8,068 அடி) பெரிய மலைமுகடு, நாட்டின் நடுப்பகுதியைக் கடந்து, அதை இரண்டு வெவ்வேறு பகுதிகளாகப் பிரிக்கிறது.  

பொருள் வளங்கள் மிகுந்ததாகவோ அல்லது வணிக நடவடிக்ககளுக்கு ஏற்றதாகவோ இல்லாததால், போசிஸ் முக்கியமாக நாட்டுப்புற பகுதியாக இருந்தது. பெரிய நகரங்கள் எதுவும் அதன் எல்லைக்குள் உருவாகவில்லை. என்றாலும் அதன் முக்கிய இடங்களான தெல்பி மற்றும் எலேடியா போன்றவை முக்கியமாக புவிசார் முக்கியத்துவம் அல்லது கலாச்சார முக்கியத்துவம் வாய்ந்தவை.
# சேகர் கொய்ராலா



**சேகர் கொய்ராலா** (Shekhar Koirala) நேபாளி காங்கிரசு அரசியல்வாதியும் 2 ஆவது நேபாள அரசியலமைப்பு சபையின் உறுப்பினரும் ஆவார்.  

## அரசியல் வாழ்க்கை
மொரங்கு மாவட்டத் தொகுதி எண் 6 ஐப் சேகர் கொய்ராலா பிரதிநிதித்துவப்படுத்தினார். அரசியல் நகரமான பிரத்நகரின் மேற்குப் பகுதியைக் கொண்டுள்ளது. 2013 ஆம் ஆண்டு நேபாள அரசியல் நிர்ணய சபை தேர்தலில் இப்பகுதியிலிருந்து சேகர் தேர்ந்தெடுக்கப்பட்டார். முன்னதாக இவர், தன்னாட்சி சுகாதார அறிவியல் பல்கலைக்கழகமான பி.பி. கொய்ராலா சுகாதார அறிவியல் நிறுவனத்தில் துணைவேந்தராக பணியாற்றினார். நேபாளி காங்கிரசு மத்திய செயற்குழு உறுப்பினர் பதவிக்கு அதிக வாக்குகளைப் பெற்றவர் என்ற சிறப்பும் சேகருக்கு உண்டு.  

## தனிப்பட்ட வாழ்க்கை
மருத்துவர் கொய்ராலா கடுமையான உடல்நலப் பிரச்சினைகளுக்குப் பிறகு நோர்விக் சர்வதேச மருத்துவமனையில் சிகிச்சைக்காக அனுமதிக்கப்பட்டார். இவரது மாமா பிபி கொய்ராலா கைது செய்யப்பட்டபோது, நேபாளத்தில் தீவிர அரசியலுக்கு திரும்புமாறு இந்திய பிரதமர் மொரார்சி தேசாய் இவருக்கு கடிதம் அனுப்பினார்.  

## பிறப்பு மற்றும் குடும்பம்
கொய்ராலா குடும்பத்தைச் சேர்ந்த அரசியல்வாதிகளான தந்தை கேசவ் பிரசாத் கொய்ராலா மற்றும் தாய் நோனா கொய்ராலா ஆகியோருக்கு 1950 ஆம் ஆண்டு ஆகத்து மாதம் 25 அன்று சேகர் கொய்ராலா பிறந்தார்.  

## மருத்துவத் தொழில்
தொழிலில் இவர் ஒரு மருத்துவர். பிர் மருத்துவமனை, பி.பி. கொய்ராலா சுகாதார அறிவியல் நிறுவனம் மற்றும் கோசி மண்டல மருத்துவமனை ஆகியவற்றில் சேகர் கொய்ராலா பணியாற்றியுள்ளார்.
# எடித் எலன் பால்


**எடித் எலன் பால்** (14 ஜனவரி 1902 - 1975) என்பவர் இந்தியச் செஞ்சிலுவைச் சங்கத்துடன் தொடர்புடைய உத்தரப்பிரதேசத்தைச் சேர்ந்த ஒரு இந்திய மருத்துவ செவிலியர் ஆவார்.  

## வாழ்க்கை
பால், புளோரன்சு நைட்டிங்கேல் உதவித்தொகையுடன் இலண்டனில் உள்ள பெட்போர்ட் கல்லூரியில் செவிலியப் படிப்பை மேற்கொண்டு தனது சேவஒஉஒனை 1928-ல் தொடங்கினார். இவர் புது தில்லி, லேடி ஹார்டிங் மருத்துவக் கல்லூரி மருத்துவமனை, அலகாபாத், கோகுல்தாஸ் தேஜ்பால் மருத்துவமனை, மும்பை மற்றும் ஜஹாங்கிர் மருத்துவமனை, புனே போன்ற பல புகழ்பெற்ற மருத்துவ நிறுவனங்களில் மூத்த செவிலிய பதவியினை வகித்துள்ளார். இவர் ஆறு ஆண்டுகளாக செவிலிய சங்கத் தலைவராகவும் இருந்துள்ளார்.
# கிருஷ்ண கோபால் சக்சேனா


**கிருஷ்ண கோபால் சக்சேனா** (*Krishna Gopal Saxena*)(1912-2003) என்பவர் ஓர் இந்திய ஓமியோபதி மருத்துவர் ஆவார்.  

## இளமையும் கல்வியும்
சக்சேனா 1912 ஆம் ஆண்டு செப்டம்பர் 25ஆம் தேதி தில்லியில் பிறந்தார். கராச்சி மற்றும் அம்பாலா தனது பள்ளிப் படிப்பை முடித்தார். கல்கத்தா ஓமியோபதி மருத்துவக் கல்லூரியில் ஓமியோபதி மருத்துவத்தில் பட்டம் பெற்றார். 1994 முதல் 1999 வரை தில்லி அரசாங்கத்தின் ஓமியோபதி ஆலோசனைக் குழுவின் தலைவராக இருந்தார்.  

## இறப்பு
மனைவி சகுந்தலா தேவியுடன் வாழ்ந்த, சக்சேனா 2003 அக்டோபரில் இறந்தார்.
# அஜித் குமார் பாசு


**அஜித் குமார் பாசு** (*Ajit Kumar Basu*)(1912-1986) என்பவர் ஒரு இந்திய இருதய அறுவை சிகிச்சை நிபுணர் ஆவார். இவர் 1967-ல் இந்தியாவின் மிக உயர்ந்த அறிவியல் விருதான சாந்தி பட்நாகர் விருதினைப் பெற்றார். 1970ஆம் ஆண்டு இந்திய அரசால் நான்காவது மிக உயர்ந்த இந்தியக் குடிமகன் விருதான பத்மசிறீ விருது வழங்கி கௌரவிக்கப்பட்டார். இவர் 1946-ல் ராயல் கல்லூரி மருத்துவ சகாவாகத் தகுதி பெற்றார். ராயல் கல்லூரியின் தேர்வாளராக நியமிக்கப்பட்ட முதல் இந்தியர் மற்றும் அதன் ஹண்டேரியன் பேராசிரியராகவும் பணியாற்றினார்.
# சமையலறை நூலகம்

**சமையலறை நூலகம்** (*Kitchen Library*) கனடாவில் சமையலறை உபகரணங்களை கடன் கொடுக்கும் ஓர் இலாப நோக்கற்ற முதல் நூலகமாகும். இந்நூலகம் சிறிய மற்றும் நடுத்தர அளவிலான சமையலறை உபகரணங்களை சிறிய தொகையைப் பெற்றுக் கொண்ட்டு அதன் வாடிக்கையாளர்களுக்கு வழங்குகிறது.  

2013 ஆம் ஆண்டு அக்டோபர் மாதம் டொராண்டோ கருவி நூலகம் இடம் கொடுத்ததிலிருந்து சமையலறை நூலகம் இயங்கியது. உள்ளூர், தேசிய மற்றும் பன்னாட்டு ஊடகங்களின் கவனத்தையும் சமூக ஆதரவையும் சமையலறை நூலகம் பெற்றது. 2014 ஆம் ஆண்டு அக்டோபர் மாதத்தில் இந்நூலகம் யோங்கே மற்றும் எக்லின்டனுக்கு இடம் மாற்றப்பட்டது. அங்கு இவர்கள் உபகரணங்களை வழங்கினர். பட்டறைகளை ஏற்பாடு செய்து கற்பித்தனர். 2016 ஆம் ஆண்டு செப்டம்பர் மாதம் 1 ஆம் தேதியன்று இந்நூலகம் மூடப்பட்டது.  

மக்கள் தொகை அதிகரித்து கொண்டே இருப்பதால் குடியிருப்புகளின் சராசரி அளவும் குறைகிறது. இடமும் வருமானமும் சமைப்பதற்கும் ஆரோக்கியமான உணவுக்கும் தடையாக இருக்கக்கூடாது என்று இவர்கள் கருதினர். விலையுயர்ந்த மற்றும் இடம் நுகரும் உபகரணங்களுக்கான அணுகலை வழங்குவதன் மூலம் எதிர்காலத்திற்காக இவற்றை எளிதாக பகிர்ந்து கொள்ளக்கூடிய ஒரு நகரத்தை உருவாக்கலாம் எனவும் கருதினர்.  

2014 ஆம் ஆண்டில், கனடியன் லிவிங்கு என்ற பத்திரிகை வாழ்க்கையை சிறப்பாகச் செய்யும் 7 கனடிய கண்டுபிடிப்புகளில் ஒன்று என இதை அடையாளங் காட்டியது. டொராண்டோ லைஃப், தி டொராண்டோ இசுட்டார், தி நேசனல் போசுட்டு, மற்றும் சிபிசி செய்திகள் போன்ற பத்திரிகைகளும் இச்செய்தியை வெளியிட்டன.
# முருகேசன் மகேந்திரன்



**முருகேசன் மகேந்திரன்** (பிறப்பு: 9 மார்ச் 1947); (மலாய்: *Murugesan Mahendran*; ஆங்கிலம்: *Murugesan Mahendran*) என்பவர் மலேசியாவில் புகழ்பெற்ற வளைதடிப் பந்தாட்டக்காரர்.  

1972-ஆம் ஆண்டு மேற்கு ஜெர்மனி; மியூனிக் நகரில் நடந்த ஒலிம்பிக் விளையாட்டுப் போட்டிகள்; 1976-ஆம் ஆண்டு கனடா; மொண்ட்ரியால் நகரில் நடந்த ஒலிம்பிக் விளையாட்டுப் போட்டிகள்; ஆகிய இரு ஒலிம்பிக் விளையாட்டுகளிலும் மலேசியாவைப் பிரதிநிதித்தவர்.  

## பொது

1974-ஆம் ஆண்டு ஈரான்; தெஹரான் நகரில் நடைபெற்ற 1974 ஆசிய விளையாட்டுப் போட்டிகளின் வளைதடிப் பந்தாட்டப் போட்டியில் மலேசியாவுக்கு வெண்கலப் பதகத்தைப் பெற்றுத் தந்த அணியில் இவரும் பங்கேற்று இருந்தார்.  

தேசிய அளவிலும் அனைத்துலக நிலையிலும் வளைதடிப் பந்தாட்ட துறையில் மலேசியாவின் பெயரையும் மலேசிய இந்தியர்களின் பெயரையும் புகழ்பெறச் செய்தவர் முருகேசன் மகேந்திரன்.  

### மலேசியாவின் சிறந்த விளையாட்டு வீரர் விருது

மலேசியாவில் சிறந்த வளைதடிப் பந்தாட்ட வீரராகத் திகழ்ந்த இவருக்கு, 1987-ஆம் ஆண்டின் மலேசியாவின் சிறந்த விளையாட்டு வீரர் விருது வழங்கப்பட்டது.
# பூவும் புயலும்


**பூவும் புயலும்** (*Poovum Puyalum*) 1988 ஆம் ஆண்டு வெளிவந்த தமிழ்த் திரைப்படமாகும். மாதம்பட்டி சிவகுமார் தயாரித்த இப்படத்தை எஸ். ஏ. சந்திரசேகர் இயக்கினார். இப்படத்தில் சிவகுமார் மற்றும் ராதிகா முதன்மை வேடங்களில் நடித்தனர்.  

## நடிகர்கள்
- சிவகுமார்
- சரண்ராஜ்
- ராதிகா
- செந்தாமரை
- செந்தில்
- நாசர்
- மாதுரி
- ரசிகா (அறிமுகம்)
- பாரத் (அறிமுகம்)
- வரலட்சுமி
- இந்திரா
- குழந்தை சந்தியா
- வைரம் கிருஷ்ணமூர்த்தி
- ஓமக்குச்சி நரசிம்மன்
- நரசிம்மன்
- செஞ்சி கிருஷ்ணன்
- ஜெயபால்

## பாடல்கள்
இப்படப் பாடல்களை இசையமைப்பாளர் எஸ். ஏ. ராஜ்குமார் எழுதி இசையமைத்தார்.
# ராஜ் வீர் சிங் யாதவ்


**ராஜ் வீர் சிங் யாதவ்** (*Raj Vir Singh Yadav*) என்பவர் (27 சூலை 1937-4 பிப்ரவரி 2006) என்பவர் இந்திய மருத்துவரும் பத்மசிறீ விருதாளரும் ஆவார்.  

## கல்வி
யாதவ், இந்தியாவின் உத்தரப் பிரதேசத்தில் உள்ள நௌலிஹர்நாத்பூரில் (பதாயூன் மாவட்டம்) பிறந்தார். லக்னோவின் லக்னோ பல்கலைக்கழகத்தின் மன்னர் ஜோர்ஜ் மருத்துவக் கல்லூரியில் 1961ல் இளநிலை மருத்துவம் மற்றும் 1964-ல் முதுநிலை அறுவை சிகிச்சை பட்டம் பெற்றார். 1974ஆம் ஆண்டு பொது அறுவை சிகிச்சை தகுதியினை சர்வதேச அறுவைசிகிச்சை கல்லூரியிலிருந்தும், பொது அறுவை சிகிச்சை சகாவாகத் தகுதியினை 1977-ல் அமெரிக்க மருத்துவர்கள் கல்லூரியிலிருந்தும் பெற்றார்.  

## மருத்துவ சேவை
யாதவ் 1973ல் சண்டிகரில் உள்ள முதுகலை மருத்துவக் கல்வி மற்றும் ஆராய்ச்சி நிறுவனத்தில் இந்தியாவில் முதல் சிறுநீரக மாற்று அறுவை சிகிச்சையினை வெற்றிகரமாகச் செய்தார். 1982-ல் பத்மசிறீ விருது பெற்ற இவரை இந்தியப் பிரதமர் இந்திரா காந்தி கௌரவித்தார். நீலம் சஞ்சீவ ரெட்டி, ஜெயில் சிங் மற்றும் ஆர். வெங்கட்ராமன் ஆகிய மூன்று இந்தியக் குடியரசுத் தலைவர்களின் கவுரவ அறுவை சிகிச்சை நிபுணராக இருந்தார்.  

## பத்ம விருது
நாட்டின் குடிமகன்களுக்கு வழங்கப்படும் உயரிய விருதுகளுள் ஒன்றான பத்மசிறீ விருது இவருக்கு 1982ஆம் ஆண்டு இந்திய அரசால் வழங்கப்பட்டது.  

## அறக்கட்டளை
ராஜ் வீர் சிங் யாதவ் அறக்கட்டளையை நிறுவியதன் மூலம் யாதவ் கௌரவிக்கப்பட்டார். இந்த அமைப்பு, மருத்துவம் மற்றும் அறிவியல் கல்வி, விழிப்புணர்வு, ஆராய்ச்சி மற்றும் செயல்முறைகளுக்கு ஆதரவளிப்பதை நோக்கமாகக் கொண்டுள்ளது. இது இந்தியச் சமூகங்களின் சமூக-பொருளாதார உதவி, மேம்பாடு மற்றும் பொது நலன் மற்றும் அதிகாரமளித்தல் போன்ற செயல்களை ஆதரிக்கிறது.
# ராஜ் பவேஜா

**ராஜ் பவேஜா** (*Raj Baveja*) என்பவர் இந்திய மகளிர் மருத்துவ நிபுணர், மகப்பேறு மருத்துவர் மற்றும் அலகாபாத்தில் உள்ள மோதிலால் நேரு மருத்துவக் கல்லூரியின் மகளிர் மற்றும் மகப்பேறு துறையின் முன்னாள் தலைவர் ஆவார். இவர் அலகாபாத்தில் உள்ள கமலா நேரு நினைவு மருத்துவமனையின் கெளரவ மருத்துவ கண்காணிப்பாளராகவும் பணியாற்றியுள்ளார்.  பவேஜா இந்திய மாநிலமான உத்தரப்பிரதேசத்தைச் சேர்ந்தவர். இவர் இளம்பருவ மகளிர் மருத்துவம், கர்ப்பம் மற்றும் குழந்தை பிறப்பு மேலாண்மை பற்றிய பல மருத்துவ நூல்களை எழுதியுள்ளார். உலக சுகாதார அமைப்பின் *இயல்பான பிறப்பில் பராமரிப்பு* குறித்த பணிக்குழுவிற்கு இவர் உதவியிருக்கிறார். 2000ஆம் ஆண்டில் கருத்தடை குறித்த இந்திய மருத்துவ ஆராய்ச்சி குழுவிற்குத் தலைமை தாங்கினார். இவர் தேசிய மருத்துவ அறிவியல் கழகத்தின் உறுப்பினராகவும் தேர்ந்தெடுக்கப்பட்டுள்ளார். இந்திய அரசு இவருக்கு 1983-ல் நாட்டின் நான்காவது உயரிய இந்தியக் குடிமகன் விருதான பத்மசிறீ விருதை வழங்கியது.  

## மேலும் பார்க்கவும்
- கருத்தரிப்பு
- நுண்ணுயிரியல்
- குழந்தை பிறப்பு
# காட்மியம் பாசுபைடு


## பாதுகாப்பு
மற்ற உலோக பாசுபைடுகளைப் போலவே, காட்மியம் பாசுபைடும் நச்சுத்தன்மை மிக்கதாகும். ஏனெனில் விழுங்க நேர்ந்தால் இது இரைப்பை அமிலத்துடன் வினைபுரிந்து பாசுபீன் வாயுவை உருவாக்கும். காட்மியத்தின் நச்சுத்தன்மை காரணமாக தோல், கண்கள் மற்றும் பிற உறுப்புகளுக்கு ஆபத்தானதாகும். புற்றுநோய்க் காரணியாகவும் இச்சேர்மம் கருதப்படுகிறது.
# கலிபோலி



**கலிபோலி** தீபகற்பம் (*Gallipoli*, ; , ) என்பது கிழக்கு திரேசின் தெற்குப் பகுதியிலும், துருக்கியின் ஐரோப்பியப் பகுதியில் அமைந்துள்ள ஒரு தீபகற்பம் ஆகும். இதன் மேற்கில் ஏஜியன் கடலும், கிழக்கே தார்தனெல்சு நீரிணையும் அமைந்துள்ளன.  

கலிபோலி என்பது கிரேக்கப் பெயரான என்பதன் இத்தாலிய வடிவம் . இதன் பொருள் 'அழகான நகரம்' என்பதாகும். அது நவீன நகரமான கெலிபோலுவின் அசல் பெயராகும். பழங்காலத்தில், தீபகற்பமானது **திரேசியன் செர்சோனிஸ்** ( , ; ) என்று அறியப்பட்டது.  

இந்த தீபகற்பமானது தென்மேற்கு திசையில் ஏஜியன் கடலுக்குள், தார்தனெல்சு (முன்னர் எலஸ்பாண்ட் என்று அழைக்கப்பட்டது) மற்றும் சரோஸ் வளைகுடா (முன்னர் மெலாஸ் விரிகுடா) ஆகியவற்றுக்கு இடையே செல்கிறது. பழங்காலத்தில், இது நீண்ட சுவரால் பாதுகாக்கப்பட்டது. அது பண்டைய நகரமான அகோராவின் அருகே தீபகற்பத்தின் குறுகிய பகுதியில் கட்டப்பட்ட ஒரு தற்காப்பு அமைப்பாகும். சுவர் கடந்து பகுதியானது ஓரிடத்தின் அகலமானது 36 ஸ்டேடியாக்கள் அல்லது சுமார் 6.5 கி.மீ. (4.0 மை) மட்டுமே. ஆனால் அந்த சுவரில் இருந்து அதன் தெற்கு முனையான மஸ்துசியா முனை வரை தீபகற்பத்தின் நீளம் 420 ஸ்டேடியா அல்லது சுமார் 77.5 கி.மீ (48.2 மைல்) ஆகும்.
# மக்னீசியா ஆன் தி மீண்டர்


**மக்னீசியா** அல்லது **மக்னீசியா ஆன் தி மீண்டர்** (*Magnesia* அல்லது *Magnesia on the Maeander* அல்லது ; ) என்பது ஐயோனியாவில் இருந்த ஒரு பண்டைய கிரேக்க நகரமாகும். இது குறிப்பிடத்தக்க அளவில், வணிக ரீதியாகவும், கேந்திர முக்கியத்துவமானதாக பிரீனே, எபேசஸ், டிரால்ஸ் முக்கோணத்தில் ஒரு முக்கியமான இடத்தில் அமைந்தது. சில கிரெட்டான்களுடன் சேர்ந்து இப்பகுதியில் குடியேறிய தெசலியைச் சேர்ந்த மேக்னட்களின் நினைவாக, நகரத்திற்கு மெக்னீசியா என்ற பெயர் வந்தது. அருகிலுள்ள லிடியன் நகரமான மக்னீசியா அட் சிபிலத்தில் இருந்து வேறுபடுத்துவதற்காக இது பின்னர் "ஆன் தி மீண்டர்" என்று அழைக்கப்பட்டது. இது முன்னர் பண்டைய எழுத்தாளர்கள் பலரால் குறிப்பிடப்பட்ட லியூகோஃப்ரிஸ் நகரின் அடிப்படையாக இருந்தது.  

மக்னீசியாவைச் சுற்றியுள்ள பகுதிகள் மிகவும் வளமானதாக இருந்தன. அப்பகுதியில் சிறந்த ஒயின், அத்திப்பழங்கள், வெள்ளரிகள் ஆகியவற்றை உற்பத்தி செய்யப்பட்டன. இது எபேசஸிலிருந்து மேல்நோக்கி பாய்ந்த மேயண்டர் ஆற்றின் துணை ஆறான லெத்தகஸ் என்ற சிறிய ஆற்றின் கரையில், தோராக்ஸ் மலையின் சரிவில் கட்டப்பட்டது. இது மிலீட்டஸ் நகரத்திலிருந்து 15 மைல் தொலைவில் இருந்தது. நகரத்தின் இடிபாடுகள் துருக்கியின் அய்டன் மாகாணத்தின் ஜெர்மென்சிக் மாவட்டத்தில் உள்ள நவீன கிராமமான டெக்கின் மேற்கே அமைந்துள்ளது.  

மக்னீசியா ஐயோனியாவிற்குள் இருந்தது, ஆனால் இது கிரேக்கத்தில் இருந்து ஏயோலியன்கள் குடியேறிய பகுதியாதலால், ஐயோனியன் கூட்டணியால் ஏற்றுக்கொள்ளப்படவில்லை. மக்னீஷியா ஒரு காலத்திற்கு லிடியன்களால் ஆளப்பட்டிருக்கலாம், பின்னர் சில காலம் பாரசீகர்களின் கட்டுப்பாட்டின் கீழ் இருந்தது மற்றும் சிம்மேரியன் தாக்குதல்களுக்கு உட்பட்டது. பிந்தைய ஆண்டுகளில், இரண்டாம் மித்ரிடாடிக் போரின் போது மக்னீசியா உரோமானியர்களை ஆதரித்தது.
# ஆசிர் விக்டர்


**டத்தோ** **ஆசிர் விக்டர்** எனும் **விக்டர் ஆசிர்வாதம்** (பிறப்பு: 25 செப்டம்பர் 1940 - இறப்பு: 11 மே 2021); (மலாய்: *Victor Asirvatham*; ஆங்கிலம்: *Victor Asirvatham*) என்பவர் மலேசியாவில் புகழ்பெற்ற திடல்தட ஓட்டக்காரர்.  
ஒலிம்பிக் போட்டிகளில் மூன்று முறை மலேசியாவைப் பிரதிநிதித்தவர். மலேசியாவில் மூன்று முறை ஒலிம்பிக் போட்டிகளில் கலந்து கொண்ட ஒரே மலேசியர் இவரேயாகும்  

1955-ஆம் ஆண்டு தொடங்கி 1975-ஆம் ஆண்டு வரை பேராக் மாநிலத்தை மட்டும் அல்லாமல் ஒட்டுமொத்த மலேசியாவையும் பிரதிநிதித்து ஓட்டப் பந்தயத் துறையில் கொடிகட்டிப் பறந்தவர் *தங்க மகன்* ஆசிர் விக்டர்.  

1960 - 1970-ஆம் ஆண்டுகளில் தன் மின்னல் வேக ஓட்டத்தால் மலேசியாவின் விளையாட்டுத் துறையில் உச்சத்தில் இருந்தவர்.  

தென்கிழக்கு ஆசிய விளையாட்டுகளில் *(Southeast Asian Peninsular Games)* 1961-ஆம் ஆண்டு; 1973-ஆம் ஆண்டு வரையில் 14 தங்கப் பதக்கங்களைப் பெற்றவர்.  

## ஆசிர் விக்டர் பங்கு பெற்ற அனைத்துலக விளையாட்டுகள்
### காமன்வெல்த் போட்டிகள்
- 1962 காமன்வெல்த் விளையாட்டுப் போட்டிகள்; பெர்த் ஆஸ்திரேலியா; (400 மீ.)

### ஒலிம்பிக் போட்டிகள்

ஆசிர் விக்டர், ஒலிம்பிக் போட்டிகளில் மூன்று முறை மலேசியாவைப் பிரதிநிதித்து உள்ளார்.  

- 1964 கோடைக்கால ஒலிம்பிக் விளையாட்டுப் போட்டிகள்; 1964 தோக்கியோ ஒலிம்பிக் விளையாட்டுகள்; (400 மீ. இறுதிச் சுற்று)
- 1968 கோடைக்கால ஒலிம்பிக் விளையாட்டுப் போட்டிகள்;1968 மெக்சிகோ ஒலிம்பிக் விளையாட்டுகள்; (400 மீ.)
- 1972 கோடைக்கால ஒலிம்பிக் விளையாட்டுப் போட்டிகள்;1972 ஜெர்மனி முனிச் ஒலிம்பிக் விளையாட்டுகள்; (400 மீ.)

### ஒலிம்பிக் 4 X 400 மீ. ஓட்டம்

- 1964 கோடைக்கால ஒலிம்பிக் விளையாட்டுப் போட்டிகள்; 1964 தோக்கியோ ஒலிம்பிக் விளையாட்டுகளில் 4 X 400 மீ. ஓட்டத்திலும் மலேசியாவைப் பிரதிநிதித்தார்.

## பொது

1974-ஆம் ஆண்டு ஈரான், தெஹரானில் நடந்த ஆசிய விளையாட்டுப் போட்டிதான் அவர் கடைசியாகப் பங்கு கொண்ட அனைத்துலகப் போட்டியாகும்.  

விளையாட்டுத் துறையில் இவரின் அரிய சேவைகளுக்காக மலேசிய அரசாங்கம் இவருக்கு டத்தோ விருதை வழங்கிச் சிறப்பு செய்து உள்ளது.  

## காணொலி

ஆசிர் விக்டர் பற்றி அஸ்ட்ரோ தொலைக்காட்சி தயாரித்த காணொலி  

## மேற்கோள்
# ஓகூரா அணை



**ஓகூரா அணை** (*Ohura Dam*) சப்பான் நாட்டின் சாகா மாகாணத்தில் அமைந்துள்ளது. இது மண் மற்றும் மண்சார் பொருள்களைக் கொண்டு கட்டப்பட்ட வகை அணையாகும். 45 மீட்டர் உயரமும் 160 மீட்டர் நீளமும் கொண்டதாக அணை கட்டப்பட்டுள்ளது. நீர்ப்பாசனத்தை நோக்கமாகக் கொண்டு அணை பயன்படுத்தப்படுகிறது. அணையின் நீர்ப்பிடிப்பு பகுதி 1.8 சதுர கிலோமீட்டர் ஆகும். அணை நிரம்பினால் இதன் பரப்பளவு சுமார் 7 எக்டேர் பரப்பளவைக் கொண்டுள்ளது. 730 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1970 ஆம் ஆண்டு தொடங்கப்பட்டு 1987 ஆம் ஆண்டு நிறைவடைந்தது.
# நிவாக்கி அணை



**நிவாக்கி அணை** (*Niwaki Dam*) சப்பான் நாட்டின் சாகா மாகாணத்தில் அமைந்துள்ளது. இது கற்காரை புவியீர்ப்பு வகையில் கட்டப்பட்ட ஓர் அணையாகும். 26.2 மீட்டர் உயரமும் 130 மீட்டர் நீளமும் கொண்டதாக நிவாக்கி அணை கட்டப்பட்டுள்ளது. நீர்ப்பாசனத்தை நோக்கமாகக் கொண்டு அணை பயன்படுத்தப்படுகிறது. அணையின் நீர்ப்பிடிப்பு பகுதி 1.2 சதுர கிலோமீட்டர் ஆகும். அணை நிரம்பினால் இதன் பரப்பளவு சுமார் 9 எக்டேர் பரப்பளவைக் கொண்டுள்ளது. 680 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1985 ஆம் ஆண்டு தொடங்கப்பட்டு 1994 ஆம் ஆண்டு நிறைவடைந்தது.
# நானாமகரி தமைக்கே அணை



**நானாமகரி தமைக்கே அணை** (*NanamagariTameike Dam*) சப்பான் நாட்டின் சாகா மாகாணத்தில் அமைந்துள்ளது. இது மண் மற்றும் மண்சார் பொருள்களைக் கொண்டு கட்டப்பட்ட வகை அணையாகும். 15.3 மீட்டர் உயரமும் 133 மீட்டர் நீளமும் கொண்டதாக அணை கட்டப்பட்டுள்ளது. வேளாண்மையை நோக்கமாகக் கொண்டு அணை பயன்படுத்தப்படுகிறது. அணையின் நீர்ப்பிடிப்பு பகுதி குறைவானதாகவும் அணை நிரம்பினால் இதன் பரப்பளவு சுமார் 1 எக்டேர் பரப்பளவையும் கொண்டுள்ளது. 69 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1973 ஆம் ஆண்டு நிறைவடைந்தது.
# நககோபா அணை



**நககோபா அணை** (*Nakakoba Dam*) சப்பான் நாட்டின் சாகா மாகாணத்தில் அமைந்துள்ளது. இது கற்காரை புவியீர்ப்பு வகையில் கட்டப்பட்ட ஒரு வகை அணையாகும். 69.5 மீட்டர் உயரமும் 265 மீட்டர் நீளமும் கொண்டதாக நககோபா அணை கட்டப்பட்டுள்ளது. வெள்ளத்தைக் கட்டுப்படுத்துவதை நோக்கமாகக் கொண்டும் நீர் விநியோகத்திற்காகவும், மின் உற்பத்தி செய்யவும் அணை பயன்படுத்தப்படுகிறது. அணையின் நீர்ப்பிடிப்பு பகுதி 13.5 சதுர கிலோமீட்டர் ஆகும். அணை நிரம்பினால் இதன் பரப்பளவு சுமார் 31 எக்டேர் பரப்பளவாக இருக்கும். 6800 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1978 ஆம் ஆண்டு தொடங்கப்பட்டு 2007 ஆம் ஆண்டு நிறைவடைந்தது.
# மோத்தோபெ அணை



**மோத்தோபெ அணை** (*Motobe Dam*) சப்பான் நாட்டின் சாகா மாகாணத்தில் அமைந்துள்ளது. இது கற்காரை புவியீர்ப்பு வகையாக கட்டப்பட்டிருக்கும் ஒருவகை அணையாகும். 42.1 மீட்டர் உயரமும் 130 மீட்டர் நீளமும் கொண்டதாக மோத்தோபெ அணை கட்டப்பட்டுள்ளது. நீர்ப்பாசனத்தையும், வெள்ளத்தைக் கட்டுப்படுத்துவதையும் நோக்கமாகக் கொண்டு அணை பயன்படுத்தப்படுகிறது. அணையின் நீர்ப்பிடிப்பு பகுதி 2.3 சதுரகிலோ மீட்டர் ஆகும். அணை நிரம்பினால் இதன் பரப்பளவு சுமார் 8 எக்டேர் பரப்பளவாக இருக்கும். 1140 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1979 ஆம் ஆண்டு தொடங்கப்பட்டு 1988 ஆம் ஆண்டு நிறைவடைந்தது.
# அச்சோ அணை


** அச்சோ அணை** (*Haccho Dam*) சப்பான் நாட்டின் சாகா மாகாணத்தில் அமைந்துள்ளது. பாறைகள் நிரப்பி கட்டப்படும் வகை அணையாக 24.6 மீட்டர் உயரமும் 346.6 மீட்டர் நீளமும் கொண்டதாக அச்சோ அணை கட்டப்பட்டுள்ளது. முக்கியமாக வேளாண்மை பயன்பாட்டுக்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 1.3 சதுர கிலோ மீட்டர்களாகும். அணை நிரம்பியிருக்கும் போது இதன் பரப்பளவு சுமார் ஆறு {6} எக்டேர்களாகும். 347 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1973 ஆம் ஆண்டு தொடங்கி 1982 ஆம் ஆண்டு முடிக்கப்பட்டது.
# உசோகாவா அணை


**உசோகாவா அணை** (*Usogawa Dam*) சப்பான் நாட்டின் சிகா மாகாணத்தில் அமைந்துள்ளது. பாறைகள் நிரப்பி கட்டப்படும் வகை அணையாக 56 மீட்டர் உயரமும் 192.8 மீட்டர் நீளமும் கொண்டதாக உசோகாவா அணை கட்டப்பட்டுள்ளது. முக்கியமாக வெள்ளத்தைக் கட்டுப்பட்டுத்தும் பயன்பாட்டுக்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 7.8 சதுர கிலோ மீட்டர்களாகும். அணை நிரம்பியிருக்கும் போது இதன் பரப்பளவு சுமார் 17 எக்டேர்களாகும். 2900 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1971 ஆம் ஆண்டு தொடங்கி 1979 ஆம் ஆண்டு முடிக்கப்பட்டது.
# ஐகாவா அணை



**ஐகாவா அணை** (*Aigawa Dam*) சப்பான் நாட்டின் சிமானே மாகாணத்தில் அமைந்துள்ள ஒரு புவியீர்ப்பு வகை அணையாகும்.21.7 மீட்டர் உயரமும் 96 மீட்டர் நீளமும் கொண்டதாக ஐகாவா அணை கட்டப்பட்டுள்ளது. மின் உற்பத்தி பயன்பாட்டுக்காக ஐகாவா அணை பயன்படுகிறது. அணையின் நீர்ப்பிடிப்பு பகுதி 333.2 சதுர கிலோமீட்டர் ஆகும். அணை நிரம்பினால் இதன் பரப்பளவு சுமார் 16 எக்டேர் பரப்பளவைக் கொண்டுள்ளது. 1085 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1942 ஆம் ஆண்டு நிறைவடைந்தது.
# ஒபாரா அணை



**ஒபாரா அணை** (*Obara Dam*) சப்பான் நாட்டின் சிமானே மாகாணத்தில் அமைந்துள்ள ஒரு புவியீர்ப்பு வகை அணையாகும்.90 மீட்டர் உயரமும் 440.8 மீட்டர் நீளமும் கொண்டதாக ஒபாரா அணை கட்டப்பட்டுள்ளது. வெள்ளத்தைக் கட்டுப்படுத்தவும் நீர் விநியோகத்திற்காகவும் ஒபாரா அணை பயன்படுகிறது. அணையின் நீர்ப்பிடிப்பு பகுதி 289 சதுர கிலோமீட்டர் ஆகும். அணை நிரம்பினால் இதன் பரப்பளவு சுமார் 230 எக்டேர் பரப்பளவைக் கொண்டுள்ளது. 60800 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1987 ஆம் ஆண்டு தொடங்கப்பட்டு 2010 ஆம் ஆண்டு நிறைவடைந்தது.
# நியோடிமியம் அயோடைடு


**நியோடிமியம் அயோடைடு** (*Neodymium iodide*) NdI<sub>3</sub>என்ற மூலக்கூற்று வாய்ப்பாட்டால் விவரிக்கப்படுகிறது. நியோடிமியமும் அயோடினும் சேர்ந்து இந்த கனிம வேதியியல் சேர்மம் உருவாகிறது. இச்சேர்மத்தில் நியோடிமியம் +3 என்ற ஆக்சிசனேற்ற நிலையில் உள்ளது. நீரிலி நிலை சேர்மம் அறை வெப்பநிலையில் பச்சை நிறத் தூளாகக் காணப்படுகிறது.
# மினாரி அணை



**மினாரி அணை** (*Minari Dam*) சப்பான் நாட்டின் சிமானே மாகாணத்தில் அமைந்துள்ள ஒரு வளைவு வகை அணையாகும்.42 மீட்டர் உயரமும் 109.7 மீட்டர் நீளமும் கொண்டதாக அணை கட்டப்பட்டுள்ளது. மின் உற்பத்தி பயன்பாட்டுக்காக மினாரி அணை பயன்படுகிறது. அணையின் நீர்ப்பிடிப்பு பகுதி 117.5 சதுர கிலோமீட்டர் ஆகும். அணை நிரம்பினால் இதன் பரப்பளவு சுமார் 32 எக்டேர் பரப்பளவைக் கொண்டுள்ளது. 3438 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1950 ஆம் ஆண்டு தொடங்கப்பட்டு 1953 ஆம் ஆண்டு நிறைவடைந்தது.
# பியூச்சிவாரா அணை


**புச்சிவாரா அணை** (*Fujiwara Dam*) சப்பான் நாட்டின் குன்மா மாகாணத்தின் மினாகாமி நகரத்தில் அமைந்துள்ளது. கற்காரை புவியீர்ப்பு வகை அணையாக 95 மீட்டர் உயரமும் 230 மீட்டர் நீளமும் கொண்டதாக புச்சிவாரா அணை கட்டப்பட்டுள்ளது. மினாகாமி நகரத்திற்கு வடக்கில் 14 கிலோமீட்டர் தொலைவில் தோன் ஆற்றின் மீது இந்த அணை கட்டப்பட்டுள்ளது. முக்கியமாக மின் உற்பத்தி பயன்பாட்டுக்காக புச்சிவாரா அணை பயன்படுத்தப்படுகிறது. அணையின் நீர்ப்பிடிப்பு பகுதி 401 சதுர கிலோ மீட்டர்களாகும். 52,490,000 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1951 ஆம் ஆண்டு தொடங்கப்பட்டு 1957 ஆம் ஆண்டு நிறைவடைந்தது.
# நாகமி அணை



**நாகமி அணை** (*Nagami Dam*) சப்பான் நாட்டின் சிமானே மாகாணத்தில் அமைந்துள்ள ஒரு புவியீர்ப்பு வகை அணையாகும்.20.2 மீட்டர் உயரமும் 57.5 மீட்டர் நீளமும் கொண்டதாக அணை கட்டப்பட்டுள்ளது. மின் உற்பத்தி பயன்பாட்டுக்காக நாகமி அணை பயன்படுகிறது. அணையின் நீர்ப்பிடிப்பு பகுதி 108.1 சதுர கிலோமீட்டர் ஆகும். அணை நிரம்பினால் இதன் பரப்பளவு சுமார் 6 எக்டேர் பரப்பளவைக் கொண்டுள்ளது. 359 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1961 ஆம் ஆண்டு நிறைவடைந்தது.
# தகாட்சுடோ அணை



**தகாட்சுடோ அணை** (*Takatsudo Dam*) சப்பான் நாட்டின் குன்மா மாகாணத்தின் மினாகாமி நகரத்தில் அமைந்துள்ளது. புவியீர்ப்பு வகை அணையாக 29 மீட்டர் உயரமும் 92 மீட்டர் நீளமும் கொண்டதாக தகாட்சுடோ அணை கட்டப்பட்டுள்ளது. முக்கியமாக மின் உற்பத்தி பயன்பாட்டுக்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 472 சதுர கிலோ மீட்டர்களாகும். அணை நிரம்பியிருக்கும் போது இதன் பரப்பளவு சுமார் 11 எக்டேர்களாகும். 808 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1970 ஆம் ஆண்டு தொடங்கப்பட்டு 1973 ஆம் ஆன்டு நிறைவடைந்தது.
# சுபுகாவா அணை



**சுபுகாவா அணை** (*Sufugawa Dam*) சப்பான் நாட்டின் சிமானே மாகாணத்தில் அமைந்துள்ளது. புவியீர்ப்பு வகை அணையாக 58 மீட்டர் உயரமும் 147 மீட்டர் நீளமும் கொண்டதாக சுபுகாவா அணை கட்டப்பட்டுள்ளது. முக்கியமாக மின் உற்பத்தி பயன்பாட்டுக்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 88.5 சதுர கிலோ மீட்டர்களாகும். அணை நிரம்பியிருக்கும் போது இதன் பரப்பளவு சுமார் 53 எக்டேர்களாகும். 10173 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1961 ஆம் ஆண்டு முடிக்கப்பட்டது.
# சிராசுனா அணை



**சிராசுனா அணை** (*Shirasuna Dam*) சப்பான் நாட்டின் குன்மா மாகாணத்தின் அமைந்துள்ளது. புவியீர்ப்பு வகை அணையாக 26.8 மீட்டர் உயரமும் 37.7 மீட்டர் நீளமும் கொண்டதாக சிராசுனா அணை கட்டப்பட்டுள்ளது. முக்கியமாக மின் உற்பத்தி பயன்பாட்டுக்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 127.3 சதுர கிலோ மீட்டர்களாகும். அணை நிரம்பியிருக்கும் போது இதன் பரப்பளவு சுமார் 7 எக்டேர்களாகும். 630 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1935 ஆம் ஆண்டு தொடங்கப்பட்டு 1940 ஆம் ஆண்டு நிறைவடைந்தது.
# கிச்சிமா அணை


**கிச்சிமா அணை** (*Kijima Dam*) சப்பான் நாட்டின் சிமானே மாகாணத்தில் அமைந்துள்ள ஒரு புவியீர்ப்பு வகை அணையாகும்.63 மீட்டர் உயரமும் 250.9 மீட்டர் நீளமும் கொண்டதாக அணை கட்டப்பட்டுள்ளது. மின் உற்பத்தி பயன்பாட்டுக்காக கிச்சிமா அணை பயன்படுகிறது. அணையின் நீர்ப்பிடிப்பு பகுதி 140.2 சதுர கிலோமீட்டர் ஆகும். அணை நிரம்பினால் இதன் பரப்பளவு சுமார் 160 எக்டேர் பரப்பளவைக் கொண்டுள்ளது. 23470 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1956 ஆம் ஆண்டு நிறைவடைந்தது.
# கவாச்சி போசாய் அணை


**கவாச்சி போசாய் அணை** (*Kawachi Bosai Dam*) சப்பான் நாட்டின் சாகா மாகாணத்தில் அமைந்துள்ளது. இது மண் மற்றும் மண்சார் பொருள்களைக் கொண்டு கட்டப்பட்ட வகையில் கட்டப்பட்ட ஒரு வகை அணையாகும். 35 மீட்டர் உயரமும் 153 மீட்டர் நீளமும் கொண்டதாக அணை கட்டப்பட்டுள்ளது. மின் உற்பத்தியை நோக்கமாகக் கொண்டு அணை பயன்படுத்தப்படுகிறது. அணையின் நீர்ப்பிடிப்பு பகுதி 4.5 சதுரகிலோ மீட்டர் ஆகும். அணை நிரம்பினால் இதன் பரப்பளவு சுமார் 12 எக்டேர் பரப்பளவைக் கொண்டுள்ளது. 1195 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் தொடங்கப்பட்டு 1971 ஆம் ஆண்டு நிறைவடைந்தது.
# கசேகாவா அணை



**கசகாவா அணை** (*Kasegawa Dam*) சப்பான் நாட்டின் நீகாட்டா மாகாணத்தில் அமைந்துள்ளது. இது கற்காரை புவியீர்ப்பு வகையில் கட்டப்பட்ட ஓர் அணையாகும். 20.5 மீட்டர் உயரமும் 98.8 மீ நீளமும் கொண்டதாக அணை கட்டப்பட்டுள்ளது. நீர்ப்பாசனம், நீர் பகிர்வு, மின் உற்பத்தி ஆகியவற்றை நோக்கமாகக் கொண்டு அணை பயன்படுத்தப்படுகிறது. அணையின் நீர்ப்பிடிப்பு பகுதி 112 சதுரகிலோ மீட்டர் ஆகும். அணை நிரம்பினால் இதன் பரப்பளவு சுமார் ஒரு எக்டேர் பரப்பளவைக் கொண்டுள்ளது. 104 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1957 ஆம் ஆண்டு தொடங்கப்பட்டு 1958 ஆம் ஆண்டு நிறைவடைந்தது.
# கரிட்டாட்டு அணை



**கரிட்டாட்டெ அணை** (*Karitate Dam*) சப்பான் நாட்டின் சாகா மாகாணத்தில் அமைந்துள்ளது. இது கற்காரை புவியீர்ப்பு வகையில் கட்டப்பட்ட ஒரு வகை அணையாகும். 28.4 மீட்டர் உயரமும் 177 மீட்டர் நீளமும் கொண்டதாக அணை கட்டப்பட்டுள்ளது. வேளாண்மையை நோக்கமாகக் கொண்டு அணை பயன்படுத்தப்படுகிறது. அணையின் நீர்ப்பிடிப்பு பகுதி 2.3 சதுர கிலோமீட்டர் கொண்டதாகவும் அணை நிரம்பினால் இதன் பரப்பளவு சுமார் 15 எக்டேர் பரப்பளவாகவும் உள்ளது. 1330 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1982 ஆம் ஆண்டு தொடங்கப்பட்டு 2001 ஆம் ஆண்டு நிறைவடைந்தது.
# இவயகாவாச்சி அணை



**இவயகாவாவுச்சி அணை** (*Iwayagawauchi Dam*) சப்பான் நாட்டின் சாகா மாகாணத்தில் அமைந்துள்ளது. இது கற்காரை புவியீர்ப்பு வகையில் கட்டப்பட்ட ஒரு வகை அணையாகும். 59.5 மீட்டர் உயரமும் 192 மீட்டர் நீளமும் கொண்டதாக அணை கட்டப்பட்டுள்ளது. வெள்ளப்பாதுகாப்பு நோக்கத்திற்காக அணை பயன்படுத்தப்படுகிறது. அணையின் நீர்ப்பிடிப்பு பகுதி 10.7 சதுர கிலோமீட்டர் கொண்டதாகவும், அணை நிரம்பினால் இதன் பரப்பளவு சுமார் 14 எக்டேர் பரப்பளவாகவும் இருக்கும். 2500 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1967 ஆம் ஆண்டு தொடங்கப்பட்டு 1973 ஆம் ஆண்டு நிறைவடைந்தது.
# இகிசா அணை



**இகிசா அணை** (*Ikisa Dam*) சப்பான் நாட்டின் சாகா மாகாணத்தில் அமைந்துள்ளது. இது கற்காரை புவியீர்ப்பு வகையில் கட்டப்பட்டிருக்கும் ஒருவகை அணையாகும். 58.5 மீட்டர் உயரமும் 203 மீட்டர் நீளமும் கொண்டதாக அணை கட்டப்பட்டுள்ளது. வெள்ளத்தைக் கட்டுப்படுத்துவதையும் நீர் விநியோகத்தையும் நோக்கமாகக் கொண்டு அணை பயன்படுத்தப்படுகிறது. அணையின் நீர்ப்பிடிப்பு பகுதி 9.6 சதுரகிலோ மீட்டர் ஆகும். அணை நிரம்பினால் இதன் பரப்பளவு சுமார் பத்து (10) எக்டேர். 1940 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1969 ஆம் ஆண்டு தொடங்கப்பட்டு 1979 ஆம் ஆண்டு நிறைவடைந்தது.
# கியூராகிகாவா சோசிச்சி அணை



*கியூராகிகாவா சோசெயிச்சி அணை*' (*KyuragigawaChoseichi dam*) சப்பான் நாட்டின் சாகா மாகாணத்தில் அமைந்துள்ளது. இது கற்காரை புவியீர்ப்பு வகையில் கட்டப்பட்ட ஒரு வகை அணையாகும். 15.5 மீட்டர் உயரமும் 59.8 மீட்டர் நீளமும் கொண்டதாக அணை கட்டப்பட்டுள்ளது. மின் உற்பத்தியை நோக்கமாகக் கொண்டு அணை பயன்படுத்தப்படுகிறது. அணையின் நீர்ப்பிடிப்பு பகுதி 20.9 சதுரகிலோ மீட்டர் ஆகும். அணை நிரம்பினால் இதன் பரப்பளவு சுமார் 1 எக்டேர் பரப்பளவைக் கொண்டுள்ளது. 84 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1918 ஆம் ஆண்டு தொடங்கப்பட்டு 1930 ஆம் ஆண்டு நிறைவடைந்தது.
# கியுராகி அணை



**கியுராகி அணை** (*Kyuragi Dam*) சப்பான் நாட்டின் சாகா மாகாணத்தில் அமைந்துள்ளது. இது புவியீர்ப்பு வகையில் கட்டப்பட்ட ஓர் அணையாகும். 117 மீட்டர் உயரமும் 390.4 மீட்டர் நீளமும் கொண்டதாக அணை கட்டப்பட்டுள்ளது. நீர்ப்பாசனம், நீர் பகிர்வு, மின் உற்பத்தி ஆகியவற்றை நோக்கமாகக் கொண்டு அணை பயன்படுத்தப்படுகிறது. அணையின் நீர்ப்பிடிப்பு பகுதி 33.7 சதுரகிலோ மீட்டர் ஆகும். அணை நிரம்பினால் இதன் பரப்பளவு சுமார் 42 எக்டேர் பரப்பளவைக் கொண்டுள்ளது. 13600 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1973 ஆம் ஆண்டு தொடங்கப்பட்டு 1986 ஆம் ஆண்டு நிறைவடைந்தது.